ПРИЈЕДЛОГ

На основу члана 33. став 2. Закона о буџетском систему (" Службени гласник Републике Српске", број: 121/12 , 52/14, 103/15, 15/16 и 110/24), члана 39. став (2) тачка 3) Закона о локалној самоуправи ("Службени гласник Републике Српске", број: 97/16, 36/19 и 61/21) и члана 39. став (2) тачка 3) Статута Града Бијељина ("Службени гласник Града Бијељина", број: 9/17), а у вези са чланом 35. став 1. Закона о буџетском систему Републике Српске („Службени гласник Републике Српске“,број: 121/12, 52/14, 103/15,15/16 и 110/24), Скупштина Града Бијељина на својој\_\_\_\_\_\_\_\_\_\_\_ сједници одржаној дана\_\_\_\_\_\_\_\_2025. године, донијела је:

**О Д Л У К У**

**О ИЗМЈЕНИ ОДЛУКЕ О ИЗВРШЕЊУ БУЏЕТА ГРАДА**

**БИЈЕЉИНА ЗА 2025. ГОДИНУ**

Члан 1.

У Одлуци о извршењу буџета Града Бијељина за 2025. годину ("Службени гласник Града Бијељина ", број : 5/25) , члан 2 . мијења се и гласи:

„Средства Буџета из члана 1. ове Одлуке распоређују се у укупном износу од 92.616.418,00 КМ.

Укупни буџетски издаци морају бити уравнотежени са укупним буџетским средствима.“

Члан 2.

Члан 10. мијења се и гласи:

„Прерасподјела буџетских средстава може се вршити:

1. у оквиру буџетског корисника/потрошачке јединице, са издатака за нефинансијску имовину, финансијску имовину, отплату дугова и осталих издатака (класа 5 и 6), на текуће расходе и трансфере између и унутар јединица власти (класа 4) на основу Рјешења – Закључка Градоначелника,
2. у оквиру буџетског корисника/потрошачке јединице, са текућих расхода и трансфера између и унутар јединица власти (класа 4), на издатке за нефинансијску имовину, финансијску имовину, отплату дугова и осталих издатака (класа 5 и 6) на основу Рјешења – Закључка надлежног одјељења/одсјека/службе,
3. у оквиру буџетског корисника/потрошачке јединице:

-између текућих расхода и трансфера између и унутар јединица власти (класа 4),

-између издатака за нефинансијску имовину (класа 5),

-између издатака за финансијску имовину, отплату дугова и осталих издатака (класа 6),

на основу Рјешења - Закључка буџетског корисника/потрошачке јединице, односно надлежног одјељења/одсјека/службе,

1. између буџетских корисника/потрошачких јединица на основу Рјешења – Закључка Градоначелника.

Изузетно, прерасподјела буџетских средстава не може се вршити :

- на расходе за лична примања,

- са расхода за лична примања без сагласности Градоначелника,

- са средстава за суфинансирање пројеката за које је потписан уговор.“

Члан 3.

Члан 11. мијења се и гласи:

„Градоначелник Града може, на основу мишљења Одјељења за финансије, средства распоређена Буџетом прераспоређивати у оквиру буџетског корисника/потрошачке јединице.

Уколико се не може извршити прерасподјела средстава у складу са ставом 1. овог члана, Градоначелник Града може, на основу мишљења Одјељења за финансије, средства распоређена Буџетом прераспоређивати између буџетских корисника/потрошачких јединица, у висини до 5% од укупно усвојених средстава буџетског корисника/потрошачке јединице, којој се средства умањују.

Градоначелник Града може, на основу мишљења Одјељења за финансије, средства распоређена буџетом, која нису утрошена до 31. јануара наредне године, распоредити између буџетских корисника/потрошачких јединица до 5% од укупно усвојених средстава потрошачке јединице, којима се средства умањују.“

Члан 4.

Ова Одлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Бијељина, П Р Е Д С Ј Е Д Н И К

Број: СКУПШТИНЕ ГРАДА БИЈЕЉИНА

Датум, 2025.године Жељана Арсеновић

ОБРАЗЛОЖЕЊЕ

УЗ ОДЛУКУ О ИЗМЈЕНАМА ОДЛУКЕ О ИЗВРШЕЊУ БУЏЕТА

ГРАДА БИЈЕЉИНА ЗА 2025. ГОДИНУ

ПРАВНИ ОСНОВ

Законски основ за доношење Одлуке о извршењу буџета садржан је у члану 33. Став 2. Закона о буџетском систему („Службени гласник Републике Српске“, број : 121/12, 52/14, 103/15, 15/16 и 110/24) којим се утврђује доношење Одлуке о извршењу буџета за фискалну годину за коју је донесен буџет, као и чланом 35. став 1. Закона о буџетском систему Републике Српске („Службени гласник Републике Српске“,број: 121/12, 52/14, 103/15,15/16 и 110/24) којим је прописано доношење Ребаланса буџета.

РАЗЛОЗИ ЗА ДОНОШЕЊЕ ОДЛУКЕ О ИЗМЈЕНАМА ОДЛУКЕ О ИЗВРШЕЊУ

БУЏЕТА ГРАДА БИЈЕЉИНА ЗА 2025. ГОДИНУ

Разлози који су условили да се приступи изради Одлуке о измјенама Одлуке о извршењу буџета Града Бијељина за 2025. годину је израда Одлуке о о измјени Одлуке о буџету Града Бијељина за 2025. годину – ребалансу буџета за 2025. годину.

Овом Одлуком прописује се начин извршења ребаланса буџета Града Бијељина у 2025. години.

ОБРАЗЛОЖЕЊЕ САДРЖАЈА ПРИЈЕДЛОГА ОДЛУКЕ

Ребалансом буџета Града Бијељина за 2025. годину утврђена су буџетска средства у укупном износу од 92.616.418,00 КМ.

В.Д. НАЧЕЛНИКА

ОДЈЕЉЕЊА ЗА ФИНАНСИЈЕ

Соња Дамјановић